**แบบฟอร์มรายละเอียดการดำเนินกิจกรรม**

**โครงการยกระดับเศรษฐกิจและสังคมรายตำบลแบบบูรณาการ (1 ตำบล 1 มหาวิทยาลัย)**

**มหาวิทยาลัยราชภัฏพิบูลสงคราม**

**1. พื้นที่รับผิดชอบ** ตำบลวังน้ำขาว อำเภอบ้านด่านลานหอย จังหวัดสุโขทัย

**2. ความต้องการของชุมชน/พื้นที่ที่รับผิดชอบ**

**ความต้องการของชุมชน:** จากการสำรวจข้อมูลของกรมพัฒนาชุมชน และข้อมูล กชช. 2ค ของจังหวัดสุโขทัยของตำบลวังน้ำขาว อำเภอบ้านด่านลานหอย จังหวัดสุโขทัย มีสภาพภูมิประเทศเป็นที่ราบมีภูเขาบางส่วน มีคลองไหลผ่านเป็นแหล่งน้ำเพื่อการเกษตรที่สำคัญ มีเนื้อที่ทั้งหมด 121 ตร.กม. หรือประมาณ 72,500 ไร่เขตพื้นที่ทิศเหนือ ติดกับ ต.นาขุนไกร อ.ศรีสำโรง จ.สุโขทัย ทิศใต้ ติดกับ ต.บ้านด่าน อ.บ้านด่านลานหอย จ.สุโขทัย ทิศตะวันออก ติดกับ ต.วังทองแดง อ.เมือง จ.สุโขทัย ทิศตะวันตก ติดกับ ต.ตลิ่งชัน, ต.วังลึก อ.บ้านด่านลานหอย จ.สุโขทัย อาชีพของประชาชนในชุมชนส่วนใหญ่ประกอบอาชีพทำนา เลี่ยงสัตว์ และรับจ้างทั่วไป ประชาชนในพื้นที่ส่วนใหญ่มีรายได้ต่ำกว่าเกณฑ์ความยากจน โดยเป็นพื้นที่ที่มีความจำเป็นในการพัฒนา โดยเฉพาะต้องการให้เกษตรกรและประชาชนทั่วไปมีรายได้เสริมภายในครัวเรือนนอกเหนือจากรายได้หลัก หรือสร้างอาชีพใหม่ให้กับเกษตรกรเพื่อยกระดับรายได้ให้มีความเพียงพอกับต้องการภายในครัวเรือนและพ้นเกณฑ์ความยากจน และที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 จากการส่งเสริมและพัฒนาทักษะอาชีพด้านการเกษตร และจากการลงพื้นที่ของคณะผู้วิจัยจากมหาวิทยาลัยราชภัฏพิบูลสงครามร่วมกับองค์การบริหารส่วนตำบลวังน้ำขาว พบว่า เกษตรกรมีความต้องการที่จะให้ช่วยพัฒนาและส่งเสริมทักษะอาชีพทางด้านการเกษตรและอาหารแบบบูรณาการครบวงจร โดยเป็นการสร้างงาน จ้างงาน และยกระดับรายได้ แก้ไขปัญหาความยากจนและพัฒนาคุณภาพชีวิตให้กับประชาชนในพื้นที่ และผู้ที่เกี่ยวข้อง ได้แก่ นักศึกษา และบัณฑิตที่ได้รับผลกระทบให้สามารถพึ่งพาตนเองได้ และส่งผลให้ชุมชนท้องถิ่นมีความเข้มแข็ง มั่นคง มั่งคั่งและยั่งยืนในยุควิถีชีวิตใหม่ (New normal)

**พื้นที่ที่รับผิดชอบ:** พื้นที่เป้าหมาย คือ ตำบลวังน้ำขาว อำเภอบ้านด่านลานหอย จังหวัดสุโขทัย

**3. ชื่อโครงการ/กิจกรรมในการดำเนินการ**

**ชื่อโครงการ:** โครงการสร้างงาน จ้างงาน และยกระดับรายได้ให้กับประชาชนในพื้นที่ตำบลวังน้ำขาว อำเภอบ้านด่านลานหอย จังหวัดสุโขทัย ที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 โดยการส่งเสริมและพัฒนาทักษะอาชีพ (ตามบริบทและความต้องการ) ด้านการเกษตรและอาหารแบบบูรณาการครบวงจร สู่การขับเคลื่อนสังคมและเศรษฐกิจฐานราก เพื่อแก้ไขปัญหาความยากจนและพัฒนาคุณภาพชีวิต ส่งเสริมให้ชุมชนท้องถิ่นมีความเข้มแข็ง มั่นคง มั่งคั่งและยั่งยืนในยุควิถีชีวิตใหม่ (New normal)

 **กิจกรรมในการดำเนินการ** มีดังนี้

|  |
| --- |
| 1. วางแผนการเตรียมงานระหว่างทีมงานผู้จัดโครงการและกลุ่มเป้าหมาย |
| 2. ดำเนินการลงพื้นที่เก็บข้อมูลชุมชนเพื่อศึกษาบริบทและจัดทำทะเบียนประชาชนที่เข้าร่วมโครงการ |
| 3. ทำการฝึกอบรมทักษะอาชีพให้กับประชาชนกลุ่มเป้าหมายเพื่อเพิ่มรายได้ ในหัวข้อดังต่อไปนี้ 3.1 โครงการส่งเสริมและพัฒนาอาชีพในการเลี้ยงสัตว์ที่เหมาะสมกับบริบทของพื้นที่เพื่อเพิ่มรายได้และยั่งยืนของชุมชน 3.2. โครงการถ่ายทอดเทคโนโลยีและองค์ความรู้สำหรับสร้างอาชีพและลดต้นทุนการผลิตในด้านการผลิตอาหารปลอดภัย 3.3 โครงการถ่ายทอดเทคโนโลยีและองค์ความรู้ในด้านโรงเรือนอัจฉริยะสำหรับผลิตพืชอาหารปลอดภัย 3.4 โครงการถ่ายทอดเทคโนโลยีการแปรรูปเพื่อเพิ่มมูลค่าผลผลิตทางการเกษตร 3.5 โครงการถ่ายทอดเทคโนโลยีการพัฒนาผลิตภัณฑ์และการตลาดจากผลผลิตทางการเกษตร |
| 4. การติดตามและประเมินผล โดยมีการวัดผลของการฝึกอบรมทักษะอาชีพและถ่ายทอดองค์ความรู้ โดยผู้เข้าร่วมโครงการสามารถนำความรู้ไปประยุกต์ในการประกอบอาชีพได้ต่อไป |
| 5. สรุปผลการดำเนินงานของโครงการ |

**3.1 วัตถุประสงค์ของโครงการ/กิจกรรมในการดำเนินการ**

 1) เพื่อให้เกิดการจ้างงานให้กับประชาชน บัณฑิต และนักศึกษาที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019

 2) เพื่อให้เกิดการสร้างงานเพื่อยกระดับรายได้ให้กับประชาชน บัณฑิต และนักศึกษา ด้วยการส่งเสริมและพัฒนาทักษะอาชีพด้านการเกษตรและอาหารแบบบูรณาการครบวงจร

 3) เพื่อลดปัญหาทางเศรษฐกิจและสังคมจากสถานการณ์การระบาดของโรคติดเชื้อไวรัสโคโรนา 2019

**3.2 ประเภทกิจกรรมที่จะเข้าไปดำเนินการในพื้นที่** (ระบุร้อยละของกิจกรรม)

 1) การยกระดับสินค้า OTOP คิดเป็นร้อยละ 15 ของกิจกรรมทั้งหมด

 2) การยกระดับการท่องเที่ยว คิดเป็นร้อยละ 5 ของกิจกรรมทั้งหมด

 3) การบริการชุมชน คิดเป็นร้อยละ 20 ของกิจกรรมทั้งหมด

 4) การเพิ่มรายได้รูปแบบอื่นให้แก่ชุมชน ด้านการส่งเสริมและพัฒนาทักษะอาชีพด้านการเกษตรและอาหารแบบบูรณาการครบวงจร เพื่อยกระดับรายได้ให้กับชุมชนคิดเป็นร้อยละ 60 ของกิจกรรมทั้งหมด

**3.3 รูปแบบกิจกรรมที่จะเข้าไปดำเนินการในพื้นที่**

 1) การจ้างงานตามภารกิจต่าง ๆ ของมหาวิทยาลัย จำนวน 20 อัตรา งบประมาณ 2,640,000 บาท

 2) การวิเคราะห์ข้อมูลศักยภาพตำบล การกำกับ ติดตามและประเมินผล (ระดับ National System Integrator และ Regional System Integrator) งบประมาณ 90,000 บาท

 3) การสนับสนุนการดำเนินกิจกรรมของโครงการรายตำบล (ระดับ System Integrator) งบประมาณ 90,000 บาท

 4) ฝึกอบรมทักษะอาชีพให้กับประชาชนกลุ่มเป้าหมาย เพื่อสร้างงานและเพิ่มรายได้ งบประมาณ 1,680,000 บาท โดยมีกิจกรรมดังต่อไปนี้

 - โครงการส่งเสริมและพัฒนาอาชีพในการเลี้ยงสัตว์ที่เหมาะสมกับบริบทของพื้นที่เพื่อเพิ่มรายได้และยั่งยืนของชุมชน

 - โครงการถ่ายทอดเทคโนโลยีและองค์ความรู้สำหรับสร้างอาชีพและลดต้นทุนการผลิตในด้านการผลิตอาหารปลอดภัย

 - โครงการถ่ายทอดเทคโนโลยีและองค์ความรู้ในด้านโรงเรือนอัจฉริยะสำหรับผลิตพืชอาหารปลอดภัย

 - โครงการถ่ายทอดเทคโนโลยีการแปรรูปเพื่อเพิ่มมูลค่าผลผลิตทางการเกษตร

 - โครงการถ่ายทอดเทคโนโลยีการพัฒนาผลิตภัณฑ์และการตลาดจากผลผลิตทางการเกษตรเพื่อพัฒนายกระดับสินค้า OTOP

**3.4 ผลผลิตและผลลัพธ์ของโครงการ/กิจกรรมในการดำเนินการ**

 1) เชิงปริมาณ

- จำนวนประชาชน บัณฑิต และนักศึกษาที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ได้รับการจ้างงานไม่น้อยกว่าตำบลละ 20 อัตรา

- จำนวนประชาชนที่ผ่านเกณฑ์ความยากจนและมีรายได้เพิ่มมากขึ้นไม่น้อยกว่าร้อยละ 50 ของจำนวนประชาชนที่เข้าร่วมโครงการ

- ประชาชนมีอาชีพหลัก/รองอย่างน้อย 2 อาชีพภายในครัวเรือนของประชาชนที่เข้าร่วมโครงการ

- จำนวนประชาชนที่มีงานทำ มีอาชีพหลัก/รองเพิ่มมากขึ้นไม่น้อยกว่าร้อยละ 50 ของจำนวนประชาชนที่เข้าร่วมโครงการ

- จำนวนประชาชนมีผลผลิตที่สามารถพัฒนาเป็นผลิตภัณฑ์และจำหน่ายได้ ไม่น้อยกว่าร้อยละ 50 ของจำนวนประชาชนที่เข้าร่วมโครงการ

- จำนวนผลิตภัณฑ์ที่ประชาชนพัฒนามาจากผลผลิตภายในครัวเรือน อย่างน้อย 2 ผลิตภัณฑ์ภายในชุมชน และก่อให้เกิดการยกระดับสินค้า OTOP ไม่น้อยกว่า 2 ผลิตภัณฑ์

- ประชาชนมีคุณภาพชีวิตและมีความสุขมวลรวม ครบทุกด้าน

 2) เชิงคุณภาพ

 - ประชาชนผ่านเกณฑ์ความยากจนตามเกณฑ์ของจปฐ. ที่กำหนด

- ประชาชนผ่านการฝึกอบรมทักษะอาชีพตามที่โครงการกำหนด

- ผลผลิต/ผลิตภัณฑ์ที่ได้จากการแปรรูปผลผลิตผ่านเกณฑ์ขั้นต่ำในการจำหน่าย

- ประชาชนมีคุณภาพชีวิตและมีความสุขมวลรวมผ่านเกณฑ์ครบทุกด้าน

**3. งบประมาณการดำเนินการ**

| **ประเภท/รายการ** | **รายละเอียด** | **งบประมาณ (บาท)** |
| --- | --- | --- |
| **1. งบเงินอุดหนุนสำหรับสถาบันอุดมศึกษาเพื่อการยกระดับเศรษฐกิจ****และสังคมรายตำบล (ตำบลวังน้ำขาว อำเภอบ้านด่านลานหอย จังหวัดสุโขทัย)** | **4,500,000** |
| **1.1 ค่าจ้างสำหรับประชาชนทั่วไป บัณฑิตจบใหม่ และนักศึกษา** | **2,640,000** |
| 1) การวิเคราะห์ข้อมูล (Data Analytics) ในการวางแผนและตัดสินใจ เพื่อจัดทำนโยบาย แนวทาง และงบประมาณสนับสนุน  | 1) จ้างงานนักศึกษา จำนวน 2 อัตรา (5,000 บาท x 1 อัตรา x 12 เดือน)2) จ้างงานบัณฑิตจบใหม่ จำนวน 1 อัตรา (15,000 บาท x 1 อัตรา x 12 เดือน) | 300,000 |
| 2) การเฝ้าระวัง ประสานงานและติดตามข้อมูลสถานการณ์การระบาดของ COVID และโรคระบาดใหม่ การเฝ้าระวังและติดตามผู้ป่วยและ กลุ่มเสี่ยง การส่งต่อการรักษา การประชาสัมพันธ์แจ้งข้อมูลข่าวสาร การปรับสภาพแวดล้อม ระบบรายงานสถานการณ์การระบาดของโรค (การสอบสวนโลก การคัดกรองจัดระดับกลุ่มเสี่ยง กลุ่มสงสัย กลุ่มสัมผัส การวิเคราะห์สถานการณ์แนวโน้ม การระบาดในพื้นที่) (ร่วมกับ สบศ.) | 1) จ้างงานบัณฑิตจบใหม่ จำนวน 1 อัตรา (15,000 บาท x 1 อัตรา x 12 เดือน)2) จ้างงานประชาชนทั่วไป จำนวน 2 อัตรา (9,000 บาท x 2 อัตรา x 12 เดือน) | 396,000 |
| 3) การจัดทำข้อมูลราชการในพื้นที่เป็นข้อมูลอิเล็กทรอนิกส์ (Digitalizing Government Data) (ร่วมกับ กพร.) | 1) จ้างงานบัณฑิตจบใหม่ จำนวน 2 อัตรา (15,000 บาท x 2 อัตรา x 12 เดือน) | 360,000 |
| 4) การจ้างงานเพื่อยกระดับสินค้า OTOP /การยกระดับการท่องเที่ยวการบริการชุมชน หรือการเพิ่มรายได้รูปแบบอื่นให้แก่ชุมชนตามรูปแบบกิจกรรมที่จะเข้าไปดำเนินการในพื้นที่ที่รับผิดชอบ | 1) จ้างงานนักศึกษา จำนวน 2 อัตรา (5,000 บาท x 2 อัตรา x 12 เดือน)2) จ้างงานบัณฑิตจบใหม่ จำนวน 2 อัตรา (15,000 บาท x 2 อัตรา x 12 เดือน)3) จ้างงานประชาชนทั่วไป จำนวน 1 อัตรา (9,000 บาท x 1 อัตรา x 12 เดือน) | 588,000 |
| 5) การพัฒนาทักษะอาชีพใหม่ จากความหลากหลายทางชีวภาพและความหลากหลายทางวัฒนธรรมของชุมชน | 1) จ้างงานนักศึกษา จำนวน 1อัตรา (5,000 บาท x 1 อัตรา x 12 เดือน)2) จ้างงานบัณฑิตจบใหม่ จำนวน 2 อัตรา (15,000 บาท x 2 อัตรา x 12 เดือน)3) จ้างงานประชาชนทั่วไป จำนวน 1 อัตรา (9,000 บาท x 1 อัตรา x 12 เดือน) | 528,000 |
| 6) การถ่ายทอดองค์ความรู้ เทคโนโลยี นวัตกรรม และภูมิปัญญาท้องถิ่น เพื่อการพัฒนาเศรษฐกิจและสังคมในชุมชน | 1) จ้างงานบัณฑิตจบใหม่ จำนวน 2 อัตรา (15,000 บาท x 2 อัตรา x 12 เดือน)2) จ้างงานประชาชนทั่วไป จำนวน 1 อัตรา (9,000 บาท x 1 อัตรา x 12 เดือน) | 468,000 |
| **1.2 ค่าใช้จ่ายสำหรับการดำเนินโครงการ/กิจกรรมตามรูปแบบกิจกรรม****ที่จะเข้าไปดำเนินการในพื้นที่ที่รับผิดชอบ**(เป็นไปตามรายการ/อัตราตามระเบียบของสำนักงบประมาณ โดยต้องไม่ตั้งงบประมาณสำหรับใช้ในการอบรมเพียงอย่างเดียว และต้องไม่เป็นงบประมาณในการจัดซื้อครุภัณฑ์) | **1,680,000** |
| 1) ค่าตอบแทน | 1) ค่าตอบแทนวิทยากรในการฝึกอบรม จำนวน 5 ครั้งๆ ละ 6 ชั่วโมงๆ ละ 600 บาท จำนวน 8 คน(5\*6\*600\*8)2) ค่าจ้างเหมาจัดทำโรงเรือนผลิตเห็ดนางฟ้าขนาด 3x6 เมตรพร้อมอุปกรณ์ หลังละ 60,000 บาทจำนวน 3 หลัง1 (60,000\*3)3) ค่าจ้างเหมาจัดทำโรงเรือนผลิตเห็ดฟางขนาด 3x6 เมตรพร้อมอุปกรณ์ หลังละ 70,000 บาทจำนวน 2 หลัง1 (70,000\*2)4) ค่าจ้างเหมาจัดทำโรงเรือนผลิตพืชปลอดภัยตามหลักวิศวกรรมขนาด 31.5 ตารางเมตร จำนวน 1 หลัง1 เป็นเงิน 177,000 บาท(177,000\*1)5) ค่าจ้างเหมาจัดทำโรงเรือนเลี้ยงไก่ไข่ ขนาด 3x3 เมตรพร้อมอุปกรณ์ หลังละ 32,000 บาท จำนวน 10 หลัง1(32,000\*10) |  144,000180,000140,000177,000320,000 |
| 2) ค่าใช้สอย | 1) ค่าอาหารกลางวัน จำนวน 5 วันๆ ละ 150 บาท จำนวน 150 คน(5\*150\*150)2) ค่าอาหารว่าง จำนวน 5 วันๆ ละ35 บาท จำนวน 2 มื้อ จำนวน 150 คน(5\*35\*2\*150)3) ค่าจ้างเหมารถตู้พร้อมน้ำมันเชื้อเพลิง วันละ 2,000 บาท จำนวน 30 วัน(2,000\*30)4) ค่าจ้างเหมาออกแบบและจัดทำบรรจุภัณฑ์ต้นแบบ ชิ้นละ 100 บาทจำนวน 200 ชิ้น(100\*200)5) ค่าจ้างเหมาดำเนินการศึกษาการตลาด ผลิตภัณฑ์ละ 7,500 บาท จำนวน 2 ผลิตภัณฑ์(7,500\*2)6) ค่าจัดทำป้ายและไวนิลโครงการๆ ละ 1,000 บาท จำนวน 10 แผ่น(1,000\*10)7) ค่าป้ายอะครีลิคโครงการของชุมชน ป้ายละ 8,000 บาท จำนวน 2 ป้าย(16,000\*2) | 112,50052,50060,00020,00015,00010,00016,000 |
| 3) ค่าวัสดุ | 1) ค่าวัสดุประกอบการอบรมทางสัตวศาสตร์ เช่น พันธุ์ไก่ ปลา และกบ วัตถุดิบอาหารสัตว์ ชุดละ 1,900 บาท จำนวน 100 ชุด(1,900\*100)2) ค่าวัสดุประกอบการอบรมทางการเกษตร เช่น เมล็ดพันธุ์พืช กระถาง ปุ๋ยเคมี ปุ๋ยหมัก ก้อนเชื้อเห็ด ฯลฯ ชุดละ 1,000 บาท จำนวน 100 ชุด(1,000\*100)3) ค่าวัสดุทางวิศวกรรม ได้แก่ ระบบการให้น้ำพร้อมอุปกรณ์ ชุดละ 27,500 บาท จำนวน 2 ชุด(27,500\*2)4) ค่าวัสดุทางวิศวกรรม ได้แก่ อุปกรณ์ควบคุมอุณหภูมิ ชุดละ 20,000 บาท จำนวน 2 ชุด(20,000\*2)5) วัสดุบรรจุภัณฑ์ เช่น ถุง ขวด ถุงฟอยล์ และฉลาก ชุดละ 120 บาทจำนวน 150 ชุด(120\*150)6) ค่าวัสดุสำนักงาน ได้แก่ ปากกา กระดาษ แฟ้มเอกสาร และหมึกปริ๊นส์ ชุดละ 200 บาท จำนวน 150 ชุด(200\*150) | 190,000100,00055,00040,00018,00030,000 |
| **2. งบบริหารจัดการโครงการ** | **180,000** |
| **2.1 ค่าบริหารจัดการสำหรับ National System Integrator และ****Regional System Integrator (ร้อยละ 2)** | 90,000 |
| **2.2 ค่าบริหารจัดการสำหรับ System Integrator (ร้อยละ 2)** | 90,000 |

**หมายเหตุ** 1การจ้างเหมาจัดทำโรงเรือน มีการจ้างงานประชาชนในชุมชนในการจัดทำโรงเรือน อยู่ในหมวดค่าตอบแทน สำหรับอุปกรณ์ในการจัดทำเป็นค่าวัสดุ ซึ่งเป็นการทำให้ประชาชนในชุมชนมีรายได้เพิ่มขึ้น